Hennes Junkermann

**Hans** „Hennes“ **Junkermann** (* 6. Mai 1934 in St. Tönis; † 11. April 2022) weer en düütsch Radrennfohrer. He weer Profi van 1955 bit 1973. Tweemal  – 1959 un 1962 – hett he de  Tour de Suisse wunnen. Gemeensam mit Rudi Altig, Karl-Heinz Kunde un Rolf Wolfshohl hett he in de 1960er Johren den düütschen Profiradsport präägt.

## Sportlich Loopbahn

Bevör Hennes Junkermann to’n Radsport keem, hett he Football speelt. He weer dor Afwehrspeler, „eine Rolle, die er auch auf dem Rad fortzusetzen schien. Denn Angriffsfreude und Risikobereitschaft gehörten wahrlich nicht zu seinen hervorstechendsten Eigenschaften“. He gull as „Schattenmann“, den die fehlende Bereitschaft, einmal selbst das Heft in die Hand zu nehmen, manche Spitzenpositionierung gekostet habe.

Bi de Straatenweltmeesterschap 1954 up den Klingenring in Solingen keem Junkermann up den 10. Platz bi de Amateure, een Johr tovör keem he up Platz 32 in dat WM-Rennen. Doruphen geev dat Versöök vun DDR-Funktschonären, hüm (as ok  Horst Tüller un Emil Reinecke, de dat Angebot- tietwielig – annommen hemm) för de DDR aftowarfen. Wiel he aber unbedingt Profi wurrn wull, bleev he in’n Westen.

In dat Johr dorup wurr Junkermann Berufsfohrer. In de folgend 18 Johren is he in verscheeden Profi-Rennställen gemeensam mit en Reeg vun anner Radsportgrötten as Rik Van Looy, Charly Gaul, Federico Bahamontes un Rudi Altig fohren.

1956 wurr Hennes Junkermann fieft bi de Tour des Suisse. 1957 wunn he dat renommeerte Rennen Meesterschap vun Zürich; wenig Weeken later keem he bi de Tour de Suisse weer up den fievten Platz, 1958 wurr he Tweet achter Pasquale Fornara. 1959 wunn he dit Rennen vör Henry Anglade un Federico Bahamontes. In dat Johr 1962 kunn he dissen Erfolg wedderhalen vör Franco Balmamion, Aldo Moser, Gilbert Desmet un annern. Teinhmal hett he dit Rennen bestreeden, toletzt 1970 as he den teihnten Platz beleggen dee.

Söben Mal gung Junkermann bi de Tour de France an den Start un keem dreemal ünner de best Teihn. Sien best Platzierung weer Rang veer iin dat Johr 1960. 

Bi de Tour de France 1962 muss Junkermann – as wiedere 13 Fohrer ok – wegen en vermeentlich Fischvergiftung upgeeven. In Erinnerung blifft sien Utspröök: „Hätt isch misch doch dä Fisch nit jejesse.“ 2013 hett he in en Interview de Ansicht vertreeden, dat sück dat dorbi um „Sabotage“ hannelt harr. „Die wollten nicht, dass ein kleiner Deutscher die Tour gewinnt.“ De dormaligen Folgen weern, dat Hoteliers ut Luchon dormit droht hemm, de Tour-Tross nie mehr to empfangen, wenn de Gerüchte um dat Eeten nich richtig stellt würrn. Tour-Direkter Jacques Goddet hett doruphen disse Fohrer in de L’Équipe Doping ünnerstellt, kunn aber kien Bewiesen dorto vörleggen. Dorgegen hemm den annern Dag de Sportlichen Leiter protesteert.

Bi sien Deelnahm an de Tour de France 1972 kreeg Junkermann nah en up Ephedrin positiven Dopingproov en Tietstraaf van 10 Minüüt, ansluutend hett he wegen en bronchialen Sweer upgeeven.

Ok up de Bahn weer Hennes Junkermann spoodriek: He is bi 96 Sössdaagrennen antreeden, van de he söss winnen kunn, de meesten gemeensam mit Rudi Altig. Gemeensam mit Altig wurr he 1965 ok Europameester in dat Tweeer-Mannschapsfohren, 1970 wunn he den europääschen Titel in’t Dernyrennen.

In de Loop van sien Karriere is Hennes Junkermann 19 Mal bi Straatenweltmeesterschapen antreeden un reck dorto 15 düütsch Meestertitel up de Bahn un de Straat.

## Nah den Radsport
Nah Afsluss van sien Profiloopbahn in’n Mai 1973 hett Hennes Junkermann as Trainer un Teamleiter vun den RC Olympia Dortmund un den RSV City Neuwied arbeit un harr tietwies ok latere Radprofis as Erik Zabel un Rolf Aldag in sien Team. Junkermann leevt in Krefeld (Stand 2017). 2019 fier he sien 85. Gebortsdag bi goot Gesundheit; he fohrt wiederhen jeden Dag Rad.

## Wat he schafft hett (Utwahl)

## Teams
* 1955		Bauer
* 1956-1957	Bertin-the Dura
* 1958		Molteni (Radsportteam)
* 1959		Faema-Guerra
* 1960-1961	Gazzola
* 1962-1964	Wiel`s-Groene Leeuw
* 1965		Margnat-Paloma-Inuri-Dunlop
* 1966-1967	Torpedo (Radsportteam)
* 1968-1970	Batavus-Alcina
* 1971		Ruberg
* 1972		Rokado

## Weblinks

* ''Palmarès'' – Liste van de Erfolge un Platzeerungen
* Hennes Junkermann in de Datenbank van Radsportseiten.net
* Hennes Junkermann in de Datenbank van ProCyclingStats (engelsch)
* Hennes Junkermann in de Datenbnak van de Tour de France

## Enkeld Nahwiesen